RÅDETS FORORDNING (EF) Nr. 602/98 af 9. marts 1998 om inddragelse af de mindst udviklede lande under forordning (EF) nr. 3281/94 og nr. 1256/96 vedrørende fællesskabsarrangementerne med generelle toldpræferencer

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Ved artikel 3 i Rådets forordning (EF) nr. 3281/94 af 19. december 1994 om anvendelse af et flerårigt arrangement med generelle toldpræferencer for perioden 1995-1998 for visse industrivarer med oprindelse i udviklingslande (1) etableres der en gunstigere toldordning for de mindst udviklede lande;

ved artikel 3 i Rådets forordning (EF) nr. 1256/96 af 20. juni 1996 om anvendelse af et flerårigt arrangement med generelle toldpræferencer for perioden 1. juli 1996 til 30. juni 1999 for visse landbrugsprodukter med oprindelse i udviklingslande (2) etableres der en gunstigere toldordning for de mindst udviklede lande;

på ministermødet i Singapore i december 1996 forpligtede Verdenshandelsorganisationens medlemslande sig til at iværksætte en handlingsplan med det formål at give de mindst udviklede lande bedre adgang til at afsætte varer på medlemslandenes markeder;

med udgangspunkt i en meddelelse, som Kommissionen forelagde den 16. april 1997, konkluderede Rådet den 2. juni 1997, at det ville være formålstjenligt at realisere det i Singapore opstillede mål på den måde, at de mindst udviklede lande, der ikke er medlem af fjerde AVS-EF-konvention, får adgang til de samme fordele som de lande, der allerede er medlem af nævnte konvention;

for så vidt angår industrivarer indebærer en sådan behandling, at alle varer, for hvilke der i fjerde AVS-EF-konvention gives toldfritagelse, henføres under arrangementet med generelle toldpræferencer, også selv om de for tiden ikke omfattes af dette arrangement;

for så vidt angår landbrugsprodukter får de mindst udviklede lande mulighed for at nyde godt af arrangementet for produkter, for hvilke der i fjerde AVS-EF-konvention gælder toldnedsættelse, på den måde at en af de præferencetoldsatser, der er anført i artikel 2 i forordning (EF) nr. 1256/96, bringes i anvendelse afhængigt af, hvor stor en nedsættelse der er fastsat i nævnte konvention; dette gælder dog ikke produkter, for hvilke der i nævnte konvention er fastsat toldkontingenter -

UDSTEDT FØLGENDE FORORDNING:

Artikel 1

De varer, der er anført i bilag I til denne forordning, inddrages under det arrangement, der er omhandlet i artikel 3, stk. 1, i forordning (EF) nr. 3281/94.

Artikel 2

Det arrangement, der er omhandlet i artikel 3, stk. 1, i forordning (EF) nr. 1256/96, suppleres ved, at der for de varer, der er anført i bilag II til nærværende forordning, indføres en præferencetold af samme størrelse som en af de satser, der er fastsat i artikel 2 i forordning (EF) nr. 1256/96, afhængigt af hvor følsomme de pågældende varer er.

Artikel 3

Listerne over de mindst udviklede lande og territorier i bilag IV til forordning (EF) nr. 3281/94 og nr. 1256/96 ændres således:

- i bilag IV til forordning (EF) nr. 3281/94 indsættes »330 Angola« efter »328 Burundi«, og »391 Botswana« og »817 Tonga« udgår

- i bilag IV til forordning (EF) nr. 1256/96 udgår »391 Botswana« og »817 Tonga«.

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. marts 1998.

På Rådets vegne

G. BROWN

Formand

(1) EFT L 348 af 31. 12. 1994, s. 1. Forordningen er senest ændret ved forordning (EF) nr. 998/97 (EFT L 144 af 4. 6. 1997, s. 13).

(2) EFT L 160 af 29. 6. 1996, s. 1. Forordningen er senest ændret ved forordning (EF) nr. 2448/96 (EFT L 333 af 21. 12. 1996, s. 12).

BILAG I

>TABELPOSITION>

BILAG II

FORTEGNELSE OVER PRODUKTER NÆVNT I ARTIKEL 2 (1)

>TABELPOSITION>

>

TABELPOSITION>

>TABELPOSITION>

>TABELPOSITION>

(1) Med forbehold af reglerne om fortolkning af den kombinerede nomenklatur betragtes ordlyden af varebeskrivelsen kun som værende retningsgivende, da præferenceordningen inden for rammerne af dette bilag fastlægges på grundlag af KN-kodernes rækkevidde. Hvor der optræder et »ex« foran KN-koden, fastlægges præferenceordningen både på grundlag af KN-kodens rækkevidde og på grundlag af den tilsvarende beskrivelses rækkevidde.

(2) Henførsel under denne underposition sker på betingelser fastsat i henhold til relevante fællesskabsbestemmelser.

(3) Hvis indførslen i EF af oksekød henhørende under pos. 0201 og 0202 med oprindelse i et af de lande, der er nævnt i bilag IV til forordning (EF) nr. 1256/96, i løbet af et år overstiger en mængde, der svarer til indførslen i EF i løbet af det år, regnet fra 1969 til 1974, hvor der har været den største indførsel i EF af varer med den pågældende oprindelse, forhøjet med en årlig vækstrate på 7 %, bortfalder fordelen ved toldfritagelsen helt eller delvis for varer af den pågældende oprindelse.

(4) Henførelse under denne underposition sker på betingelser fastsat i henhold til relevante fællesskabsbestemmelser.

(a) Nedsættelsen anvendes på specifik told.

(b) Nedsættelsen anvendes på værditold.

(c) Nedsættelsen anvendes på specifik told og på værditold.